Kære Zoe Ukhona - Min kamp for at blive far | Billund Bibliotekerne og Borgerservice
Billund Bibliotekerne og Borgerservice
Place / Room
Billund Bibliotek
Foredrag & litteratur
Kære Zoe Ukhona - Min kamp for at blive far
Foredrag ved Pelle Hvenegaard
Efter en mangeårig kamp med forgæves fertilitetsbehandlinger blev Pelle Hvenegaard i 2016 endelig far til adoptivdatteren Zoe Ukhona. I et nyt, ærligt og rørende foredrag, der tager afsæt i bogen “Kære Zoe Ukhona”, fortæller Pelle for første gang om hele forløbet, om hvor lykken kan ligge, og hvordan du kan prioritere i livet.
Efter seks års overlevelseskamp i et fertilitets- og adoptionshelvede, stod Pelle og hustruen Caroline i september 2016 endelig med deres lille adoptivdatter Zoe Ukhona i armene. Den kamp har Pelle beskrevet i bogen ”Kære Zoe Ukhona”, der udkommer i april 2018.
Med udgangspunkt i sin nye bog inddrager Pelle Hvenegaard os alle i en ærlig og rørende historie om de seks år, der gik fra første gang han og Caroline mødte hinanden på en blind date, hvordan de instinktivt vidste, at de skulle være forældre sammen, til de første gang efter års venten holdt deres lille adoptivdatter i armene i Pretoria i Sydafrika.
Pelle Hvenegaard er en mand, der har prøvet det meste og har opnået det, som mange forbinder med lykken; nemlig berømmelse, anerkendelse, indflydelse, penge og frihed til at gøre, hvad han vil. Dog har han i mange år gået og følt, at der manglede noget: nemlig lykken ved at blive far.
Kom med til en ærlig og rørende aften med plads til humor og et livsbekræftende bud på, hvor lykken kan ligge, og hvordan du kan prioritere i livet.
Om Pelle Hvenegaard
Pelle Hvenegaard startede sin karriere i en tidlig alder, da han allerede som 12-årig blev verdensberømt for sin rolle som ”Pelle” i Bille Augusts oscarvinder Pelle Erobreren. Siden da har han været på opdagelses- og oplevelsesrejse i livet, han er bl.a. uddannet journalist, og har de seneste femten år lavet masser af TV. Du kender ham måske fra sin værtsrolle i TV 2’s datingprogram Dagens Mand, men det er i virkeligheden bag kameraet, han har brugt 95% af sin tid. Her har han som tilrettelægger, udvikler, producent og redaktør stået bag en række kendte programmer. Den 12. september 2016 fik Pelle Hvenegaard dog den altoverskyggende, vigtigste og mest lykkebringende titel han til dato har fået, nemlig titlen som far!
Billetter á 100 kr kan købes her på siden
Arrangeret i samarbejde med LOF Billund
Tilbud til skolerne i Billund Kommune
It-hjælp til virksomheder og foreninger
Glemt login eller pinkode
Indmeldelse af børn
Institutionslån
Ean og cvr nummer
Mere om Billund
Oplevbillund.dk
7200 Grindsted, Mail:bibliotek@billund.dk
Tlf: 7213 1500